als_Latn bos_Latn dik_Latn
Ish-deputetja e Partisë Demokratike, Albina Deda, i është përgjigjur kandidatit për deputet të PD, Preç Zogaj, i cili kritikoi Lulzim Bashën për marrëveshjen me Edi Ramën. Zogaj tha se “PD më mirë të shkonte në luftë me PS sesa të bënte marrëveshje”.
I menjëhershëm ka qenë reagimi i deputetes, e cila nuk u përfshi në listat ekandidatëve të 25 qershorit nga Basha.
Deda shprehet në reagimin e saj se pavarësisht angazhimit të demokratëve, Zogaj nuk arriti të futet në Kuvend për shkak të personalitetit të konsumuar dhe dyzuar, ndonëse ndodhej në një vend të lakmueshëm në listë. Më tej, ajo akuzon drejtpërdrejt Zogajn për humbjen në Lezhë.
Reagimi i Dedës
Prej kohesh kam demonstruar qendrimin tim qytetare si demokrate kunder zerave brenda PD-se qe mllefuan pa pushim kunder lidershipit Basha duke shfrytezuar nje kontekst politik e njerezor i cili i ka sjelle jo pak kosto forces politike ku me deshire e idealizem kemi aderuar.
Koha e faktet po konfirmojne se ulerimat ne emer te demokracise te grupit anti-Basha jane kopje shemtire te koheve te lashta te herezise.
Por çudia qe me se pakti me çudit eshte reagimi i sotem po aq prevers e kontravers i Preç Zogajt i cili u rrjeshtua me ane te sofizmave te tij antianalitik kunder z.Basha.
Kjo ne malesi nuk eshte veç paburrni por thjesht fare tradheti. Zogaj me perdredhjet e tij 25 vjecare ne fakt ka deshmuar se i mungon shtylla kurrizore si njeri, politikan, analist e politolog.
Ai sa here zhagitet e jargitet per pushtet ne mungese te doktrines qe duhet te kete nje personalitet. z.Basha e nominoji ate ne listen e qarkut Lezhe ne nje vend jo pak te lakmueshem per nje njeri me ideal te qendrueshem.
Une dhe gjithe demokratet natyrisht e njihnim por i beme fushate por vete personaliteti i tij i konsumuar e i dyzuar beri qe ai te humbe shansin. Kjo humbje ka thjesht targen tende Prec Zogaj!
Po ashtu prononcimi jot i sotem dekonspiron, se karriera e semure dhe aspak refleksioni te riktheu ne PD. Per te gjithe ne, gjithe demokratet dhe natyrisht edhe per kryetarin Basha ky eshte nje mesim i madh.
Nese do ta perkufizoja kimikisht qendrimin tend or Preç do te perfundoja me nje fjali :”Riciklimi i te ricikluarve eshte ne kushtet e pamundesise”./CityNews
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn